കോവിഡ്: തമിഴ്നാട്ടില് മെഗാ വാക്സിനേഷന് ഡ്രൈവ് ഒറ്റ ദിവസം കുത്തിവെപ്പ് നടത്തിയത് 20 ലക്ഷത്തിലേറെപേര്ക്ക് ചെന്നൈ: തമിഴ്നാട്ടില് ആരോഗ്യ വകുപ്പ് സംഘടിപ്പിച്ച 12 മണിക്കൂര് നീണ്ട മെഗാ വാക്സിനേഷന് ക്യാമ്ബില് 20 ലക്ഷത്തിലേറെ പേര്ക്ക് കുത്തിവെപ്പ് നടത്തി. ഇതിനായി 40,000 സര്ക്കാര് കേന്ദ്രങ്ങളിലായി 27 ലക്ഷം കോവിഡ് വാക്സിന് ഡോസുകളാണ് വിതരണം ചെയ്തത്്. ഗ്രാമീണ മേഖലയിലെ മിക്ക കേന്ദ്രങ്ങളിലും തദ്ദേശ സ്ഥാപനങ്ങളുടെ ആഭിമുഖ്യത്തില് പണവും സമ്മാനങ്ങളും വിതരണം ചെയ്തു. ചിലയിടത്ത് നറുക്കെടുപ്പ് നടത്തി ഫാന്, മിക്സി, ഗ്രൈന്ഡര് തുടങ്ങിയ ഗൃഹോപകരണങ്ങളും നല്കി. സംസ്ഥാനത്ത് ഒരു മാസക്കാലമായി പ്രതിദിന കോവിഡ് ബാധതിരുടെ എണ്ണം രണ്ടായിരത്തില് താഴെ മാത്രമാണ്.